ད་ལྟ་སློབ་ཚན་གཙོ་བོ་ཚན་རིག་དེ་དག་བོད་སྐད་ཀྱི་ནང་དུ་བསླབ་རྒྱུ་ཡིན་པ་རེད།ལོ་གཅིག་ང་ཚོ་བུ་གསོ་ཁང་ལ་དུས་ཆེན་ཞིག་གི་སྐབས་སུ་འཁྱུག་ཙམ་ལྟ་སྐོར་ལ་འགྲོ་དུས།ཕྲུ་གུ་ཚོར་ཚན་རིག་གི་སློབ་ཚན་བོད་སྐད་ནང་བསླབ་པའི་མིང་ཚིག་གསར་པ་དེ་ཚོ་ངས་ཤེས་ཀྱི་མེད།ང་ཡིད་འཕྲོག་བྱུང།ཤིན་ཏུ་ཡག་པོ་རེད་བསམ་པ་དྲན་བྱུང།དཔེར་ན།རྒྱ་གར་ནང་ལ་ཆ་བཞག་ན།ང་ཚོའི་མི་ཐོག་གཞོན་སྐྱེས་གསར་པ་རྣམས་སློབ་གྲྭ་མ་འགྲིམས་པ་ཧ་ལམ་མེད་པ་ལྟ་བུ་ཡིན།མ་འོངས་པ་ལ་འདི་ལྟར་སློབ་གྲྭ་ཐོན་ཡོང་དུས་གང་ལྟར་མི་ཐོག་ཡོངས་རྫོགས་ཚན་རིག་གི་མིང་ཚིག་དོན་དག་གསར་པ་རྣམས་བོད་སྐད་ཀྱི་མིང་ཚིག་གི་ཐོག་ནས་བཤད་རྒྱུ་ཡོད་པ་ཆགས་ཡོང་དུས།བོད་པའི་སྐད་ཡིག་འདི་རང་བཞིན་གྱིས་ཕྱུག་ཏུ་ཕྱུག་ཏུ་འགྲོ་རྒྱུ་ཧ་ཅང་ཡག་པོ་རེད།རྡོ་དོན།ང་རང་ཚོ་ཤས་ཡོན་ཟེར་བ་འདི་ཤིན་ཏུ་གལ་ཆེན་ཡིན་པ་ཚང་མས་ཤེས་གསལ་རེད།